Linna sisenedes hakkab koheselt silma tohutu rahalõhn ja seda peaasjalikult tänu rohketele luksuslikele kasiinodele. Kui nendest sujuvalt mööda manööverdada jõuab otsapidi Portugali pärandiga linnaossa, mis iseenesest on väga väike aga samas armas ja euroopalik. Hästi mõnus on jalutada väikestel tänavatel, mis on küll ohtrasti üle kuhjatud igasuguste kaupmeestega, kuid  kokkuvõttes närvikavale see ahistavalt kuidagi ei mõju. Aega küll Macaus rohkem polnud kui 2h aga sellest täiesti piisas, et linnale jalgsi tiir peale teha ja elust-olust pilt ette saada. Sellega on minu seekordne Aasia seiklus otsakorrale jõudnud ning aeg tagasi pöörduda armsa kodu rüppe. Kodus näeme!